Taigavarpuhämähäkki

Taigavarpuhämähäkki (Dictyna palmgreni) on Suomessa ja Venäjällä esiintyvä hämähäkkilaji ja se on Suomessa erittäin harvinainen. Laji esiintyy usein kosteissa ympäristöissä olevien kuusten latvustoissa. Pallastunturilla sitä on löydetty myös aivan puurajassa kasvavilta yksittäisiltä kuusilta. Lajin kuvasivat vuonna 2011 ZooKeys-artikkelisarjassa venäläinen hämähäkkitutkija Juri Marusik ja Metsähallituksen suojelubiologi Niclas Fritzén. Tätä ennen lajin hämähäkkejä oli pidetty Dictyna schmidti -lajiin kuuluvina. Taigavarpuhämähäkki on nimetty suomalaisen hämähäkkitutkija Pontus Palmgrenin mukaan.

 Lähteet 

 Aiheesta muualla 

Luokka:Hämähäkit